
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A   NR. 40
                                                           din 28 februarie 2019
       privind constituirea echipei mobile pentru intervenția de urgență 
    în cazurile de violență domestică 
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 5.367/26.02.2019, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile:

-Ordinului ministrului muncii și justiției sociale nr. 2.525/2018 privind aprobarea Procedurii pentru intervenția de urgență în cazurile de violență domestică;

-Legii nr. 217/2003 pentru prevenirea şi combaterea violenţei domestice, republicată, cu modificările și completările ulterioare;
-Ordinului ministrului afacerilor interne şi ministrului muncii şi justiţiei sociale nr. 146/2018 privind modalitatea de gestionare a cazurilor de violenţă domestică de către poliţişti;
-Legii nr. 292/2011, Legea asistenței sociale, cu modificările și completările ulterioare;

-Legii nr. 197/2012 privind asigurarea calităţii în domeniul serviciilor sociale, cu modificările și completările ulterioare;

-H.G. nr. 118/2014 pentru aprobarea Normelor metodologice de aplicare a prevederilor Legii nr. 197/2012 privind asigurarea calității în domeniul serviciilor sociale, cu modificările și completările ulterioare;

-H.G. nr. 867/2015 pentru aprobarea Nomenclatorului serviciilor sociale, precum și a regulamentelor-cadru de organizare și funcționare a serviciilor sociale, cu modificările și completările ulterioare;

Având în vedere adresa Poliției municipiului Sighișoara cu nr. 362.218/21.02.2019, înregistrată la Direcția de Asistență Socială Sighișoara cu nr. 378/22.02.2019, prin care solicită comunicarea datelor de contact ale coordonatorului echipei mobile și a persoanelor din cadrul SPAS desemnate cu atribuții în cadrul echipei mobile;
Având în vedere Raportul de specialitate al Direcției de Asistență Socială Sighișoara cu nr. 380/25.02.2019, înregistrat la Municipiul Sighișoara cu nr. 5.099/25.02.2019, prin care se justifică și se propune constituirea echipei mobile pentru intervenția de urgență în cazurile de violență domestică, la nivelul municipiului Sighișoara, îndeplinindu-se prevederile legale în acest sens;
Având în vedere avizele favorabile ale comisiilor de urbanism și juridică;
În temeiul prevederilor art. 36 alin. (2) lit. d) și e), alin. (6) lit. a) pct. 2, alin. (7) lit. c), art. 45 alin. (2) și a art. 115 alin. (1) lit. b) din Legea nr. 215/2001, Legea administraţiei publice locale, republicată, cu modificările și completările ulterioare,
           H O T Ă R Ă Ş T E:

Art. 1. (1) Se aprobă constituirea echipei mobile pentru intervenția de urgență în cazurile de violență domestică în municipiul Sighișoara, care va avea următoarea componenţă:
-directorul executiv al Direcției de Asistență Socială Sighișoara – coordonator;
-angajați ai Direcției de Asistență Socială Sighișoara – 5 membri;
-angajat al Serviciului Public Poliția Locală din cadrul Municipiului Sighișoara – 1 membru.

(2) Nominalizarea persoanelor care fac parte din echipa mobilă pentru intervenția de urgență în cazurile de violență domestică în municipiul Sighișoara și stabilirea atribuțiilor acestora se vor face prin dispoziţie a Primarului municipiului Sighișoara.


Art. 2. Se împuternicește directorul executiv al Direcției de Asistență Socială Sighișoara pentru încheierea unor acorduri de colaborare cu reprezentanți ai diferitelor culte religioase reprezentative pe plan local, precum și reprezentanți ai unor asociații sau fundații cu activitate relevantă în domeniu, în vederea asigurării eficienței intervențiilor în cazurile de violență domestică.


Art. 3. Transportul echipei mobile pentru intervenția de urgență în cazurile de violență domestică în municipiul Sighișoara, se realizează cu mijlocul de transport al Serviciului Public Poliția Locală din cadrul Municipiului Sighișoara, care asigură securitatea victimei și a echipei mobile.

Art. 4. Coordonarea echipei mobile pentru intervenția de urgență în cazurile de violență domestică în municipiul Sighișoara este realizată de către reprezentantul Direcţiei de Asistenta Sociala Sighișoara.

Art. 5. Cu ducerea la îndeplinire a prevederilor prezentei hotărâri se încredinţează Direcția de Asistență Socială Sighișoara și Serviciul Public Poliția Locală din cadrul Municipiului Sighișoara.


Art. 6. Prin grija Secretarului municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, directorului executiv al Direcției de Asistență Socială Sighișoara, șefului Serviciului Public Poliția Locală din cadrul Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.
PREŞEDINTE DE ŞEDINŢĂ,

  

      Șoneriu Mihai - Marcel        

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  3 ex. Direcția de Asistență Socială Sighișoara;

  2 ex. Serviciul Public Poliția Locală.
11 ex.

B.A.                  
